Jan Erik Larssen

Jan Erik Larssen (født 1970) er en norsk programleder, tv-produsent og bilentusiast, kjent fra bilprogrammer på TV.

Larsen startet tv-karrieren i 1995 som programleder i barneprogrammet Go' elg på NRK. Fra 2001 til 2008 ledet han bilprogrammet Autofil. I 2008 gikk han til TV 2 for å lede bilprogrammet Broom. Han sluttet i 2014. 

Larsen har også vært forgrunnsfigur i bilrelaterte nettsider som Skandiabankens biltips med Jan Erik Larssen, Bildeler.no og langtransportsiden Livet på veien.Skandiabankens biltips med Jan Erik Larssen på YouTube.Bildeler.no på YouTube.«Livet på veien». Besøkt 24. april 2023. Han var også bidragsyter i Se og Hør-magasinet Autofil. 

Det kan også nevnes at han har den norske stemmen til tauebilen «Bill» i animasjonsfilmene Biler (2006), Biler 2 (2011) og Biler 3 (2017).

I 2009 deltok han i talentserien Zebra Grand Prix på TV 2 Zebra, hvor han sammen med lagkamerat Trine Rein kom på førsteplass. 

Høsten 2009 gikk han på et psykisk smell og fikk diagnosen panikkangst. Det hele begynte med at han følte seg dårlig før han skulle på en direktesending på TV og til slutt besvimte rett etter sendingen. Han ble fraktet til legevakten ved Bærum sykehus med mistanke om at han hadde fått et hjerteinfarkt, noe det ikke var, men et panikkangstanfall. 

Larsen har omtalt seg som kristen og dirigerer barnekor i kirke. I sin ungdom sang han i Oslo Gospel Choir, fra 1988 til 1999. 

I 2005 gav han ut boka Brooom - mitt liv med bil, utgitt på Gyldendal Forlag. I tillegg har han bidratt på Veiarbeid - å følge Jesus, ett eksperiment av gangen (2019).  

Larsen ble tildelt publikumsprisen under Gullruten 2003 for sin jobb som programleder i Autofil. I 2015 ble han tildelt Åpenhetsprisen.Jan Erik Larssen fikk årets Åpenhetspris . verdensdagen.no (9. oktober 2015) 

 Referanser 

 Eksterne lenker 



Kategori:Norske TV-produsenter
Kategori:Norske TV-programledere
Kategori:Norske sakprosaforfattere
Kategori:Programledere for NRK TV
Kategori:Programledere for TV 2
Kategori:Norske deltakere i talentkonkurranser på TV
Kategori:Vinnere av Gullrutens publikumspris
Kategori:Personer fra Gjøvik kommune